**Ministru kabineta noteikumu projekta “Grozījumi Ministru kabineta 2017.gada 28.februāra noteikumos Nr.108 “Publisko elektronisko iepirkumu noteikumi””
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi “Publisko elektronisko iepirkumu noteikumos”” (turpmāk - noteikumu projekts) izstrādāts saskaņā Publiskās un privātās partnerības likuma (turpmāk – Likums) 19. panta trešo daļu un 37. panta trīspadsmito daļu Publiskās un privātās partnerības likumā redakcijā, kas spēkā no 2017.gada 1.maija. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gada 1.martā spēkā stājās 2017.gada 28.februāra Ministru kabineta noteikumi Nr.108 “Publisko elektronisko iepirkumu noteikumi” (turpmāk – PEIN), kas izdoti saskaņā ar 2016.gada 15.decembra Publisko iepirkumu likumu un Sabiedrisko pakalpojumu sniedzēju iepirkumu likumu, un šajos noteikumos noteiktas preču un pakalpojumu grupas, centralizēto iepirkumu institūcijas un to sniegto pakalpojumu izmantošanas nosacījumi, centralizēti iegādājamo preču un pakalpojumu grupas, informācijas sistēma, kurā iegūstama informācija, lai pārbaudītu, vai publiskā iepirkuma kandidāts vai pretendents nav izslēdzams no dalības iepirkumā vai iepirkuma procedūrā, attiecīgi pārbaudāmo tiesību normu pārkāpumi, kā arī prasības un standarti informācijas sistēmām, kas tiek izmantotas elektroniskai iepirkumu rīkošanai ar pieteikumu vai piedāvājumu elektronisku iesniegšanu. Noteikumu projekta mērķis ir paplašināt PEIN darbības jomu, attiecinot regulējuma darbību arī uz Publiskās un privātās partnerības likumu atbilstoši likumā noteiktajam deleģējumam, tādējādi vienādojot attiecīgu regulējumu visos ar iepirkumiem saistītājos procesos. Šā mērķa sasniegšanai ir nepieciešams izdarīt sekojošus tehniskus un redakcionālus grozījumus PEIN:* precizēt atsauces uz deleģējumu;
* papildināt iepirkumu procedūru skaitu;
* papildināt noteikumos ietverto subjektu loku;
* precizēt numerāciju 1.pielikumā (pašlaik pēc 5.punkta uzreiz seko 7.punkts).

Ņemot vērā, ka 2016.gada 15.decembrī pieņemtais Publisko iepirkumu likums paredz faktiski pilnīgu pāreju uz elektronisku piedāvājumu un pieteikumu saņemšanu no 2018.gada 1.aprīļa, arī attiecībā uz koncesijas procedūrām paredzēta tāda pati pieeja – pārejas noteikumos ir noteikti pārejas posmi uz pieteikumu un piedāvājumu elektronisku iesniegšanu, izņemot gadījumus, kad tehnisku iemeslu dēļ vai tajos iekļautās informācijas vai komerciālu interešu aizsardzības dēļ tas nav nodrošināms. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Valsts reģionālās attīstības aģentūra. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskie partneri Likuma izpratnē, to precīzais skaits nav zināms (atbilstoši Iepirkumu uzraudzības biroja uzturētajā publikāciju vadības sistēmā esošajai informācijai par 2015.gadu Latvijā ir aptuveni 2100 pasūtītāji un 254 sabiedrisko pakalpojumu sniedzēji).Šādu publisko partneru un to pārstāvju atbildīgās personas (koncesijas procedūras komisijas locekļi, valdes locekļi u.c.), kam var tikt piemērota administratīvā atbildība, to aptuvenais skaits nav zināms.Pretendenti Likuma izpratnē. Kopējo skaitu noteikt nav iespējams, kā pretendenti var būt gan fiziskas, gan juridiskas personas, tajā skaitā personas no ārvalstīm. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts atslogo publiskās pārvaldes iestāžu, pretendentu un piegādātāju darbu, samazinot nepieciešamos administratīvos resursus publisko iepirkumu procedūru organizēšanai un dalībai tajās. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka noteikumu projektā tiek veikti tikai tehniski un redakcionāli precizējumu, sabiedrības līdzdalība tika nodrošināta PEIN izstrādes un saskaņošanas ietvaros. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav attiecināms. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības  ministrija, Valsts reģionālās attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Jaunas valsts institūcijas netiks radītas.  |
| 3. | Cita informācija | Noteikumu projektā iesaistītās institūcijas noteikumu projekta īstenošanu nodrošinās budžetā esošo līdzekļu ietvaros. |

*Anotācijas III, IV un V sadaļa – projekts šīs jomas neskar.*

Vides aizsardzības un reģionālās K. Gerhards

attīstības ministrs

K. Jankovska

67026552, Kristine.Jankovska@varam.gov.lv

O.Fiļipovičs

olegs.filipovics@vraa.gov.lv